text: বাসচাপায় অটোরিকশার ৫ যাত্রী নিহত - voicetv_nuxt
  বাসচাপায়-অটোরিকশার-৪-যাত
  Printed on Sun May 29 2022 11:57:12 AM
  বগুড়ার শেরপুর উপজেলায় বাসের চাপায় সিএনজিচালিত অটোরিকশাচালকসহ পাঁচজন নিহত হয়েছেন। আহত হয়েছেন আরও একজন। ২৬ জানুয়ারি বুধবার বিকেল সাড়ে চারটার দিকে উপজেলার মির্জাপুর রাজাপুর এলাকায় ঢাকা-বগুড়া মহাসড়কে এ দুর্ঘটনা ঘটে।
  পাঁচজন নিহত হওয়ার বিষয়টি নিশ্চিত করে শেরপুর হাইওয়ে পুলিশ ফাঁড়ির ইনচার্জ এ কে এম বানিউল আনাম বলেন, হানিফ এন্টারপ্রাইজের একটি বাস মির্জাপুর রাজাপুর এলাকায় ঢাকা-বগুড়া মহাসড়কে সিএনজিচালিত অটোরিকশাকে চাপা দেয়। এতে ঘটনাস্থলেই অটোরিকশার পাঁচ যাত্রী মারা গেছেন। বাসচালক পালিয়ে গেছেন। বাসটি জব্দ করা হয়েছে। নিহত ব্যক্তিদের পরিচয় শনাক্তের চেষ্টা চলছে।
  প্রত্যক্ষদর্শী সাইফুল ইসলাম ও রফিকুল ইসলাম জানান, হানিফ এন্টারপ্রাইজের বাসটি বেপরোয়া গতিতে বগুড়ার দিকে যাচ্ছিল। বাসটি সিরাজগঞ্জমুখী অটোরিকশাকে চাপা দিলে ঘটনাস্থলে পাঁচজন মারা যান। পরে শেরপুর হাইওয়ে পুলিশ ঘটনাস্থলে এসে লাশগুলো উদ্ধার করে।